Κουλουράκια μανταρινιού
Τα πιο λαχταριστά κουλουράκια με άρωμα μανταρινιού και φουντούκια, θα τα λατρέψετε.
80 γρ. ζάχαρη (ή πιο πολύ αν σας αρέσουν γλυκά), 150 γρ. βούτυρο μαλακωμένο, 2 αυγά, κατά προτίμηση βιολογικά, 1 φλιτζ. καφέ κονιάκ, ξύσμα από 2 μεγάλα μανταρίνια (όχι κλημεντίνες), βιολογικά, 1 φλιτζ. καφέ χυμός από μανταρίνια, 1 κουτ. γλυκού μπέικιν πάουντερ, 100 γρ. φουντούκια, χοντροτριμμένα, αλεύρι που φουσκώνει μόνο του, όσο χρειαστεί (500 - 600 γρ. περίπου)
Για τα κουλουράκια μανταρινιού χτυπάμε στον κάδο του μίξερ ή με το μίξερ χειρός το  βούτυρο με τη ζάχαρη και τα  αυγά μέχρι να γίνουν αφράτα.Προσθέτουμε τα υγρά, το ξύσμα και το μπέικιν μαζί με 4 κουταλιές από το αλεύρι και τα χτυπάμε όλα μαζί να ενωθούν.Συνεχίζουμε να προσθέτουμε αλεύρι μέχρι να γίνει μια απαλή ζύμη.Ζυμώνουμε για λίγο και ξαναζυμώνουμε αφού βάλουμε  και τα φουντούκια, για να ενωθούν καλά με τη ζύμη.Τη σκεπάζουμε με διπλή πετσέτα και  την αφήνουμε μισή ώρα να ησυχάσει.Πλάθουμε τα κουλουράκια μικρά και στρογγυλά ή σε  μπαστουνάκια που τους δίνουμε το σχήμα Ζ.Προθερμαίνουμε το φούρνο στους 180° C.Τα  αραδιάζουμε σε ταψάκι στρωμένο με λαδόχαρτο και τα ψήνουμε.Για να δούμε αν έχουν ψηθεί, σηκώνουμε ένα κουλουράκι μανταρινιού. Θα πρέπει να είναι ψημένο από κάτω.
Αλεύρι (ζύμες),Μανταρίνι,Φουντούκια,Πάσχα